《予读近时人诗有咏潇湘八景者辄用效颦以消馀暇 其一 洞庭秋月》
元代·岑安卿

岳阳楼昏水云黑，夜揭冰轮破幽寂。浮光万顷跃寒金，倒影一规沈素璧。

霜毫谁幻清绝姿，毛发增寒心辟易。何时鼓柂逐南游，散发君山弄虚碧。

作者简介：岑安卿（1286～1355）元代诗人。字静能，所居近栲栳峰，故自号栲栳山人，余姚上林乡（今浙江慈溪市桥头镇与匡堰镇一带）人。志行高洁，穷阨以终，尝作《三哀诗》，吊宋遗民之在里中者，寄托深远，脍炙人口。著有《栲栳山人集》三卷，《四库总目》评其诗戛戛孤往，如其为人。